NEMESKERESZTÚR KÖZSÉG ÖNKORMÁNYZATA

KÉPVISELŐ-TESTÜLETE

NEMESKERESZTÚR

**TÁJÉKOZTATÓ ÉS MEGHÍVÓ**

Tájékoztatjuk a Tisztelt Lakosságot, hogy Nemeskeresztúr Község Önkormányzatának Képviselő-testülete döntött a **településképi arculati kézikönyv és a településképi rendelet elkészítéséről**.

A **településképi arculati kézikönyvben** fel kell tárni a település természeti- és épített környezetének jellemzőit, be kell mutatni a településkaraktert, a településképi szempontból meghatározó építészeti, műemléki, táji és természeti értékeket, településképi jellemzőket. A kézikönyv a településkép minőségi formálására vonatkozó ajánlásokat is tartalmaz, és jó példák bemutatásával tesz javaslatot az építtetőknek az új épületek, épületrészek, kerítések, kertek, zöldfelületek kialakítására.

A **településképi rendeletet** a kézikönyv alapján kell elfogadni. A rendelet rögzíti a településképi követelményeket, szabályozza a településképi önkormányzati támogatási és ösztönző rendszert, valamint az önkormányzati településkép-érvényesítési eszközöket.

A **rendezés alá vont terület** a település teljes közigazgatási területe.

A településképi arculati kézikönyv és a településképi rendelet **partnerségi egyeztetésében részt vehetnek** a település területén állandó lakóhellyel, tartózkodási hellyel, székhellyel, telephellyel vagy ingatlantulajdonnal rendelkezők, továbbá azok a szervezetek, amelyek működési területe a település közigazgatási területére terjed ki (partnerek).

**A partnerek szóbeli tájékoztatására közmeghallgatással egybekötött lakossági fórum keretében kerül sor**

**2017. június 15-én (csütörtökön) 17:00 órakor a Kultúrházban.**

**Napirendi javaslat**

1. Tájékoztatás a településképi arculati kézikönyv és rendelet elkészítésének megkezdéséről

Előadó: Polgármester

2. Egyebek

Tájékoztatjuk a Tisztelt Partnereket, hogy az **előzetes** **tájékoztatóval kapcsolatos javaslataikat, észrevételeiket** **szóban** a lakossági fórumon, a lakossági fórumtól számított 8 napon belül pedig

* **papír alapon** a Jánosházi Közös Önkormányzati Hivatalhoz (9545 Jánosháza, Batthyány u. 2.) személyesen vagy postán eljuttatva,
* **elektronikus úton** a [partnerseg@janoshaza.hu](mailto:partnerseg@janoshaza.hu) e-mailen küldve

tehetik meg a Jánosházi Közös Önkormányzati Hivatalnál átvehető, illetve a www.janoshaza.hu honlapról letölthető **adatlapon**.

Nemeskeresztúr, 2017. június 12.

*Rába Gyula s.k.*

*polgármester*